*Likumprojekts*

**Grozījumi likumā „Par piesārņojumu”**

Izdarīt likumā „Par piesārņojumu” (Latvijas Republikas Saeimas un Ministru Kabineta Ziņotājs, 2001, 9.nr.; 2002, 16.nr.; 2004, 2.nr.; 2005, 5.nr.; 2006, 9.nr.; 2007, 21., 23.nr.; 2009, 12.nr.; Latvijas Vēstnesis, 2009, 205.nr.; 2010, 104., 206.nr.; 2011, 120.nr; 2013, 36.nr; 2014, 38.nr; 2016, 123.nr) šādus grozījumus:

1. Aizstāt visā likumā vārdus „Siltumnīcefekta gāzu emisijas vienību reģistrs” (attiecīgā locījumā) ar vārdiem „Kioto vienību un emisijas kvotu reģistrs” (attiecīgā locījumā).
2. 1. pantā:

papildināt pantu ar 36 un 37punktu šādā redakcijā:

„36) kuģošanas sabiedrība – šī likuma izpratnē, tas ir Eiropas Parlamenta un Padomes 2015. gada 29. aprīļa Regulas 2015/757 par jūras transporta oglekļa dioksīda emisiju monitoringu, ziņošanu un verifikāciju un ar ko groza Direktīvu 2009/16/EK (turpmāk – regula Nr. 2015/757) 3. panta „d” punktā minētais uzņēmums;

37) emisijas kvotu izsolīšanas instruments – līdzekļi, kas iegūti, izsolot šā likuma 32.2 panta trešajā daļā minētās emisijas kvotas;”

papildināt pantu ar 22., 23., 24., 25 un 26. punktu šādā redakcijā:

,,22) **aprites cikla laikā radītā siltumnīcefekta gāzu emisija** – ir visas oglekļa dioksīda (CO2), metāna (CH4) un vienvērtīgā slāpekļa oksīda (N2O) neto emisijas, ko var attiecināt uz degvielu (tostarp uz visiem sastāvdaļu maisījumiem) vai piegādāto enerģiju, ietverot visas attiecīgās stadijas, sākot ar ieguvi vai audzēšanu, tostarp zemes izmantošanas maiņu, transportēšanu un izplatīšanu, apstrādi un sadedzināšanu – neatkarīgi no tā, kurā valstī vai reģionā tiek radītas minētās emisijas;

23) **augšposma emisijas** – visas siltumnīcefekta gāzu emisijas, kas rodas pirms jēlmateriāla nokļūšanas rafinēšanas rūpnīcā vai pārstrādes rūpnīcā, kur ražo benzīnu, dīzeļdegvielu vai gāzeļļu, sašķidrināto naftas gāzi, saspiesto dabasgāzi, sašķidrināto dabasgāzi, saspiesto sintētisko metānu, saspiesto ūdeņradi;

24) **siltumnīcefekta gāzu emisija uz vienu enerģijas vienību** – uz degvielu vai piegādāto enerģiju attiecināmo siltumnīcefekta gāzu emisijas, kas izteikta oglekļa dioksīda ekvivalentos, kopējās masas dalījums ar degvielas vai piegādātās enerģijas kopējo energoietilpību, kas degvielai ir izteikta kā tās zemākā siltumspēja;

25) **augšposma emisiju samazinājums** – degvielas piegādātāja deklarētais siltumnīcefekta gāzu augšposma emisiju samazinājums;

26) **degvielas piegādātājs** – persona, kas atbildīga par degvielas vai enerģijas pārvietošanu cauri akcīzes nodokļa maksāšanas vietai.”

1. Papildināt 2. pantu ar 10. punktu šādā redakcijā:

„10) novērst vai, ja tas nav iespējams, ierobežot piesārņojošu darbību radītās smakas.”

1. Papildināt 3. pantu ar piekto daļu šādā redakcijā:

„(5) Šis likums noteic prasības jūras transporta oglekļa dioksīda emisiju monitoringam, ziņošanai un verifikācijai, kas tiek veikts saskaņā ar regulu Nr. 2015/757.”

1. Izslēgt 24.1 panta 31 daļas otro teikumu.
2. Papildināt 24.2 pantu ar trešo, ceturto un piekto daļu šādā redakcijā:

,,(3) Lai ierobežotu gaistošo ķīmisko savienojumu emisiju ostu termināļos, kas rodas veicot naftas produktu un bīstamu ķīmisku vielu kravu iekraušanu tankkuģos, operators uzstāda izgarojumu emisijas kontroles sistēmas, ja tiek pārkrautas naftas produkti un bīstamas ķīmiskas vielas, kuru tvaika spiediens (mērot pēc Reida metodes) ir 27,6 kilopaskāli vai vairāk un ja šādu produktu un vielu maksimālais apgrozījums terminālī ir lielāks par 200 000 tonnām gadā.”

(4) Vietējās pašvaldības dome ir tiesīga izdot saistošus noteikumus, kuros tiek noteiktas stingrākas prasības un kārtība piesārņojušās darbības operatoriem (ostu termināļiem) attiecībā uz izgarojumu emisijas kontroles sistēmu uzstādīšanas nepieciešamību, darbību un monitoringu.

(5) Vietējās pašvaldības dome saistošajos noteikumos var paredzēt administratīvo atbildību par šā panta ceturtajā daļā minēto saistošo noteikumu pārkāpšanu.”

1. Izteikt likuma 28. panta otrās daļas 4. punktu šādā redakcijā:

,,4) vides apstākļi iekārtas darbības vietā, tai skaitā pastāvošais fona trokšņa līmenis;”

1. 28.1 pantā:

izteikt panta nosaukumu šādā redakcijā:

,,**Siltumnīcefekta gāzu emisijas atļaujas pieteikšana, izsniegšana, grozīšana un atcelšana**”;

papildināt panta pirmo daļu aiz vārdiem ,,Iesniegumu atļaujas saņemšanai” ar vārdiem ,,vai grozījumiem”;

papildināt panta ceturto daļu aiz vārda ,,Atļauju” ar vārdiem ,,vai tās grozījumus”;

papildināt pantu ar 31 daļu šādā redakcijā:

,,(31) Iesniegumu un tam pievienotos pielikumus un dokumentus iesniedz elektroniski, izmantojot Eiropas Komisijas izveidoto un uzturēto vienoto Eiropas Savienības Emisijas kvotu tirdzniecības sistēmas informācijas apmaiņas sistēmu „DECLARE” (turpmāk – ES ETS informācijas apmaiņas sistēma „DECLARE”), kas nepārtraukti ir pieejama sabiedrībai tiešsaistes režīmā.”;

papildināt pantu ar 41 daļu šādā redakcijā:

,,(41) Atļauja tiek izsniegta atļaujas A un B kategorijas piesārņojošo darbību veikšanai izsniegšanas termiņā, ņemot vērā to, vai konkrētajam operatoram ir piešķirama atļauja A vai B kategorijas piesārņojošās darbības veikšanai vai C kategorijas apliecinājums”;

papildināt pantu ar septīto daļu šādā redakcijā:

,,(7) Operators attiecīgajai reģionālajai vides pārvaldei iesniedz iesniegumu, kurā prasīts atcelt izdoto siltumnīcefekta gāzu emisijas atļauju, ja operators vairs neveic kādu no šā likuma 2. pielikumā minēto darbību, un konkrētais operators nevēlas iesniegt šā likuma 24.1 panta trešajā daļā minēto iesniegumu.”

1. Izslēgt 30. panta ceturtās daļas trešo teikumu.
2. 32.5 pantā:

papildināt panta otrās daļas 1. punktu aiz vārdiem „informē Valsts vides dienestu par operatoriem vai” ar vārdiem „Civilās aviācijas aģentūru par”;

papildināt panta trešo daļu aiz vārdiem „Ja Valsts vides dienests” ar vārdiem „vai Civilās aviācijas aģentūra”;

papildināt panta piekto daļu aiz vārdiem „pēc Valsts vides dienesta” ar vārdiem „vai Civilās aviācijas aģentūras”;

papildināt panta sesto daļu pēc vārdiem „Valsts vides dienesta” ar vārdiem „vai Civilās aviācijas aģentūras”.

1. Izteikt 32.6 pantu šādā redakcijā:

**„32.6 pants. Emisijas kvotu izsolīšanas instrumenta konsultatīvā padome**

(1) Emisijas kvotu izsolīšanas instrumenta (turpmāk – EKII) konsultatīvās padomes (turpmāk – konsultatīvā padome) darbības mērķis ir sekmēt EKII līdzekļu izlietojuma caurredzamību un atbilstību šā likuma 32.2panta44, 45  un 46 daļā minētajiemmērķiem un prasībām, kā arī iesaistīt sabiedrības pārstāvjus EKII vadības un īstenošanas uzraudzībā.

(2) Lai uzlabotu EKII ieviešanas efektivitāti, konsultatīvā padome izskata tā kārtējā gada finanšu un darba plānu un sniedz priekšlikumus Vides aizsardzības un reģionālās attīstības ministrijai.

(3) Konsultatīvā padome pēc savas vai Vides aizsardzības un reģionālās attīstības ministrijas iniciatīvas izskata arī citus jautājumus, kas saistīti ar EKII instrumenta vadību vai īstenošanu.

(4) Konsultatīvās padomes priekšsēdētājs ir vides aizsardzības un reģionālās attīstības ministrs vai vides aizsardzības un reģionālās attīstības ministra iecelts pārstāvis. Konsultatīvajā padomē iekļauj:

1) pa vienam pārstāvim no Vides aizsardzības un reģionālās attīstības ministrijas, Ekonomikas ministrijas, Zemkopības ministrijas, Satiksmes ministrijas un Izglītības un zinātnes ministrijas;

2) divus pārstāvjus, kurus rotācijas kārtībā uz vienu gadu deleģē biedrības un nodibinājumi, kas darbojas šā likuma 32.2 panta44 daļā minētajās nozarēs;

3) divus Vides konsultatīvās padomes deleģētus tādu biedrību vai nodibinājumu pārstāvjus, kuru mērķis saskaņā ar statūtiem ir vides aizsardzība.

(5) Konsultatīvās padomes locekļi par dalību konsultatīvās padomes darbā atalgojumu nesaņem.

(6) Konsultatīvās padomes personālsastāvu apstiprina vides aizsardzības un reģionālās attīstības ministrs. Konsultatīvās padomes sekretariāta funkcijas nodrošina Vides aizsardzības un reģionālās attīstības ministrija.

(7) Ministru kabinets nosaka konsultatīvās padomes nolikumu.”

1. Izslēgt 32.7 pantā vārdus „šā likuma 45. panta septītajā daļā minētie pārbaudītie ikgadējie emisiju ziņojumi,”
2. Papildināt 45. pantu ar devīto daļu šādā redakcijā:

,,(9) Ikgadējo emisiju ziņojumu, Eiropas Komisijas 2012. gada 21. jūnija Regulas Nr. 601/2012 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvas 2003/87/EK 27. pantā minēto verifikācijas ziņojumu, informāciju par veiktajiem siltumnīcefekta gāzu emisiju samazināšanas pasākumiem un to finanšu līdzekļu izlietojumu, un tiem pievienotos pielikumus un dokumentus, iesniedz elektroniski ES ETS informācijas apmaiņas sistēmā „DECLARE”, kas nepārtraukti ir pieejama sabiedrībai tiešsaistes režīmā.”;

1. Papildināt likumu ar 45.1 pantu šādā redakcijā:

„**45.1 pants. Jūras transporta oglekļa dioksīda emisiju monitorings**

(1) Kuģošanas sabiedrība katru gadu veic oglekļa dioksīda emisiju monitoringu un šī panta otrajā daļā minētajām iestādēm sniedz informāciju regulas Nr. 2015/757 4.-12. pantā un šajā likumā noteiktajā kārtībā.

(2) Kuģošanas sabiedrība par kuģi, kura karoga valsts ir Latvija, līdz katra kalendārā gada 30. aprīlim sagatavo un regulā Nr. 2015/757 noteiktajā formātā un kārtībā iesniedz pārbaudītu ziņojumu par oglekļa dioksīda emisijām Eiropas Komisijai un valsts akciju sabiedrībai „Latvijas Jūras administrācija”.

(3) Ministru kabinets nosaka kārtību, kādā:

1) tiek sagatavots, pārbaudīts un iesniegts šā panta otrajā daļā minētais ziņojums par oglekļa dioksīda emisijām, kā arī tiek akreditēts pārbaudes veicējs;

2) nodrošina jūras transporta oglekļa dioksīda emisiju monitoringa un ziņošanas prasību ievērošanu.”

1. Papildināt 47. pantu ar ceturto daļu šādā redakcijā:

„(4) Vides aizsardzības un reģionālās attīstības ministrija un valsts akciju sabiedrība „Latvijas Jūras administrācija” savas kompetences ietvaros uzrauga un kontrolē regulā Nr. 2015/757 kuģošanas sabiedrībai noteikto prasību izpildi.”

1. Papildināt likumu ar XI nodaļu šādā redakcijā:

**,,XInodaļa  
Nosacījumi attiecībā uz siltumnīcefekta gāzu emisiju samazināšanu degvielā un autotransportā izmantotajā enerģijā**

**55. pants. Siltumnīcefekta gāzu emisiju samazināšana un ziņojumu iesniegšana**

(1) Degvielas piegādātājam līdz 2020. gada 31. decembrim jānodrošina aprites cikla siltumnīcefekta gāzu emisijas uz vienu piegādātās degvielas vai enerģijas vienību samazinājums vismaz par 6 %, par pamatu ņemot degvielas standartu, kura pamatā ir aprites cikla siltumnīcefekta gāzu emisijas uz enerģijas vienību no fosilajām degvielām 2010. gadā, kas noteikts Ministru kabineta noteiktajā kārtībā.

(2) Degvielas piegādātāju grupa var kopīgi pildīt šī panta pirmajā daļā noteiktās saistības, attiecībā uz kurām degvielas piegādātāju grupa tiek uzskatīta par vienu degvielas piegādātāju.

(3) Degvielas piegādātājs līdz katra gada 15. maijam ziņo Ekonomikas ministrijai datus par tā iepriekšējā kalendārā gadā Latvijā piegādātās degvielas un enerģijas daudzumu un siltumnīcefekta gāzu intensitāti piegādātajā degvielā.

(4) Ekonomikas ministrija, ņemot vērā šā panta trešajā daļā minētos no degvielas piegādātājiem saņemtos ziņojumus, sagatavo un iesniedz Eiropas Komisijai informāciju par Latvijā piegādātās degvielas un enerģijas daudzumu, siltumnīcefekta gāzu intensitāti piegādātajā degvielā un augšposma emisiju samazinājumiem.

(5) Ministru kabineta nosaka:

1) aprēķina metodes, tostarp aprites cikla siltumnīcefekta gāzu emisijām un to samazinājumam, un augšposma emisiju samazinājumam un to ietekmējošiem parametriem;

2) attiecināmās metodes samazinājuma panākšanai;

3) datu ziņošanu kārtību attiecībā uz degvielu t.s. uz biodegvielu, un enerģijas aprites cikla siltumnīcefekta gāzu intensitāti;

4) degvielas piegādātāju ziņojumu veidlapas un ziņojumu pārbaudes kārtību, kā arī informācijas aprites kārtību;

5) Eiropas Komisijai iesniedzamo ziņojumu sagatavošanas un iesniegšanas kārtību.

**56. pants Siltumnīcefekta gāzu emisiju samazināšanas nodrošināšana**

Ja Ekonomikas ministrija pēc šā likuma 55. panta trešajā daļā minēto datu saņemšanas konstatē, ka degvielas piegādātājs nav izpildījis noteikto pienākumu nodrošināt aprites cikla siltumnīcefekta gāzu emisijas samazinājums noteiktā apjomā, Ekonomikas ministrija pieņem lēmumu, kurā nosaka degvielas piegādātājam veikt maksājumu – 0,01 procenta apmērā no degvielas piegādātāja pēdējā finanšu gada tā neto apgrozījuma, kas attiecas uz degvielas apriti, tai skaitā piegādi un tirdzniecību, ņemot vērā šī panta pirmajā daļā noteiktā pienākuma neizpildes apjomu. Maksājuma samaksāšana neatbrīvo degvielas piegādātāju no minētā pienākuma izpildes.”

1. Pārejas noteikumos:

izteikt pārejas noteikumu 41. punktu šādā redakcijā:

„41. Vides aizsardzības un reģionālās attīstības ministrija šā likuma 54. panta ceturtajā daļā minēto ilgtermiņa stratēģiju izstrādā līdz 2016. gada 31. decembrim. Katram šī likuma 51. panta pirmajā daļā minētajam konkrēto saistību izpildes termiņam ilgtermiņa stratēģiju izstrādā līdz minētā saistību perioda pirmā gada beigām.”;

papildināt pārejas noteikumus ar 45., 46., 47., 48., 49. un 50. punktu šādā redakcijā:

„45. Grozījumi šā likuma 24.2 panta trešajā daļā prasība par nosacījumu ostu termināļiem ierīkot iekārtas gaistošo organisko savienojumu emisiju savākšanai vai utilizācijai stājas spēkā 2022. gada 1. janvārī.

46. Ministru kabinets līdz 2017. gada 30. jūnijam izdod šā likuma 32.6 panta septītajā daļā minētos Ministru kabineta noteikumus.

47. Šā likuma 45.1 panta pirmajā daļā minētie nosacījumi par jūras transporta oglekļa dioksīda emisiju monitoringu stājas spēkā 2018. gada 1. janvārī. Šā likuma 45.1 panta otrajā daļā minētie nosacījumi par ikgadējā emisiju ziņojuma iesniegšanu stājas spēkā 2019. gada 1. janvārī.

48. Ministru kabinets šā likuma 45.1 panta trešās daļas 1. punktā minētos noteikumus izdod līdz 2017. gada 31. decembrim. Ministru kabinets šā likuma 45.1 panta trešās daļas 2. punktā minētos noteikumus izdod līdz 2017. gada 31. jūlijam.

49. Ministru kabinets šā likuma 55. panta piektajā daļā minētos noteikumus izdod līdz 2017. gada 31. decembrim.

50. Šā likuma 55. panta trešajā daļā minētie nosacījumi par ziņojuma iesniegšanu stājas spēkā 2018. gada 1. janvārī.”

1. Papildināt Informatīvo atsauci uz Eiropas Savienības direktīvām ar 17., 18. un 19. punktu šādā redakcijā:

,,17) Eiropas Parlamenta un Padomes 1998. gada 13. oktobra direktīvas 98/70/EEK, kas attiecas uz benzīna un dīzeļdegvielu kvalitāti un ar ko groza Padomes direktīvu 93/12/EEK;

18) Eiropas Parlamenta un Padomes 2009. gada 23. aprīļa direktīvas 2009/30/EK ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ direktīvu 93/12/EEK;

19) Padomes 2015. gada 20. aprīļa direktīvu 2015/652 ar ko nosaka aprēķinu metodes un ziņošanas prasības, ievērojot Eiropas Parlamenta un padomes Direktīvu 98/70/EK, attiecībā uz benzīna un dīzeļdegvielu kvalitāti.”

1. Aizstāt 2. pielikuma I sadaļā vārdus „kopējā nominālā ievadītā siltuma jauda” ar vārdiem „kopējā nominālā siltuma jauda”.

Vides aizsardzības un reģionālās attīstības ministrs K. Gerhards